**УКАЗАНИЯ**

**ОПИСАНИЕ НА ПРЕДМЕТА НА ПОРЪЧКАТА**

**І. Наименование**: **Текущ ремонт на улица от ОТ 260 до ОТ 261 между ул.Москва и ул.Шумнатица с.Рударци, Община Перник**

Строителните работи, предмет на поръчката, следва да се изпълняват в съответствие с изискванията на „Техническата спецификация“, неразделна част от документацията за участие.

**ІІ. Срок на договора:**

1. Начална дата на договора – след подписване на договора.

2. Срок за изпълнение – **след писмено възлагане от Възложителя**.

**ІІІ. Стойност:**

Прогнозната обща стойност на поръчката за строителство е 16251.42 лв. без ДДС. (19501.70 лв. с ДДС).

Цената за изпълнение на отделните видове работи, предмет на поръчката, се формира съгласно ценово предложение на изпълнителя, неразделна част от договора.

**ІV. Основни параметри:**

Предмет на обществената поръчка е **Текущ ремонт на улица от ОТ 260 до ОТ 261 между ул.Москва и ул.Шумнатица с.Рударци, Община Перник**

**Прогнозна стойност –** 16251.42 лв. без ДДС. (19501.70 лв. с ДДС), като пълният обем на дейностите е изчерпателно описан в Техническата спецификация и Ценова оферта, неразделна част от настоящите образци.

За ново изграденият обект тече гаранционен срок, не по-малък от минималните гаранционни срокове, съгласно изискванията на Наредба № 2/2003 г. на МРРБ и следва да е посочен в офертата на изпълнителя. Изпълнителят поема и гаранцията на вложените материали, като гаранционният им срок е определен от съответния производител. При повреда, възникнала в гаранционния срок, Изпълнителят се задължава да отстрани същата за своя сметка, освен ако неизправността не е по вина на Възложителя.

За всяка извършена дейност, предмет на договора, се съставя двустранно подписан приемо-предавателен протокол, съдържащ описание на работите (съгласно Техническата спецификация), вида и количеството вложени материали.

Участник, предложил по-висока стойност на поръчката от обявената прогнозна стойност, ще бъде отстранен от участие.

**V. Изисквания към участниците:**

Участник в процедурата за възлагане на обществена поръчка може да бъде всяко българско или чуждестранно физическо или юридическо лице, както и техни обединения, които отговарят на предварително обявените от възложителя условия, посочени в обявата. Не се предоставя възможност за представяне на варианти в офертите. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение. За да бъде допуснат до участие в процедурата, участникът трябва да отговаря на предварително обявените условия в обявата за обществена поръчка и документацията за участие, както и да представи всички изискуеми документи, изготвени съгласно условията на документацията. Офертите се представят в запечатана непрозрачна опаковка и следва да съдържат:

1. Единен европейски документ за обществени поръчки ([Приложение №](#_Приложение_№_1) 2)- УЧАСТНИКЪТ СЛЕДВА ДА ПОПЪЛНИ ПОЛЕТАТА, МАРКИРАНИ В СИН ЦВЯТ;

2. Оригинал или нотариално заверено копие на договор/споразумение за създаване на обединение - ако е приложимо

3. Декларация от членовете на обединението ([Приложение №](#_Приложение_№_5) 3) - ако е приложимо

4. Нотариално заверено пълномощно на лицето, което е упълномощено да представлява участника в настоящата процедура. Представя се, когато лицето, представляващо участника, не е законен представител на участника, съгласно официалните документи за регистрация на участника

5. Приложение № 4 /проект на договор/ и Приложение № 5 Декларация за приемане условията на договора

6. **Икономически и финансови възможности**

**Изискуеми документи и информация:**

-

**Минимални изисквания:**

* Застраховки за професионална отговорност:

Участникът трябва да притежава валидна застраховка за професионална отговорност при строителство, с минимален праг, отговарящ на групата и категорията на строежа от предмета на поръчката, която застраховка следва да покрива вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията им. При констатирана липса или невалидност на застраховката, възложителят отстранява участника от процедурата.

Изпълнението на това минимално изискване се доказва от участниците с представяне на копие от застраховка „Професионална отговорност” съгласно чл. 171 от ЗУТ или еквивалентна за чуждестранни участници, като професионалната дейност /като обекти/ от застрахователните полици трябва да съответства на предмета на обществената поръчка, за която е подадена оферта, като участникът прилага Декларация в свободен текст, че в случай, че същата изтече преди указания по-горе срок, то действието й ще бъде подновено със срок не по-малък от срока на договора и 30 дни след изтичането му.

**7. Технически възможности:**

**7.1. Изискуеми документи и информация:**

**7.1.**1. Участникът трябва да е вписан в Централния професионален регистър на строителя към Камарата на строителите;

**7.1.**2. Списък на строителството, изпълнено през последните 3 години, считано от крайната дата за подаване на оферти, посочена в настоящото обявление (попълнен в ЕЕДОП), придружен със съответните доказателства;

**7.1.**3. Списък с инженерно–технически състав, който ще бъде ангажиран в изпълнението на поръчката (попълнен в ЕЕДОП);

**7.1.**4. Заверени от участника копия на валидни: Сертификат ISO 14001:2004 с обхват на действие „Строителство, ремонт и поддръжка на обекти”, Сертификат за управление на качеството EN ISO 9001:2008 г. с обхват на действие „Строителство, ремонт и поддръжка на обекти” или еквивалент, издаден от акредитирани институции или агенции за управление на качеството с обхват на действие „Строителство, ремонт и поддръжка на обекти” или еквивалентни на тях.

**7.1.**5. Посочване на собственото или наето техническо оборудване, с което разполага участника за изпълнение на поръчката (попълнено в ЕЕДОП).

**7.2. Минимални изисквания:**

 **7.2.**1. Да има право да изпълнява строежи минимум от **II група, четвърта категория**;

**7.2.**2. Участникът да има през последните 5 (пет) години, изпълнени не по-малко от едно строителство, съизмеримо с поръчката по вид и обем, придружени с препоръки за добро изпълнение, съгласно чл. 64, ал. 1, т. 1 от ЗОП;

**7.2.**3. Участникът да осигури минимум следния инженерно-технически състав:

- Tехнически ръководител - строителен инженер „магистър“/ среден техник пътно строителство или еквивалент, с доказан професионален опит и придобита професионална квалификация, който да отговаря на условията на чл.163 а ал. 2 от ЗУТ , с минимум 5 години професионален опит като технически ръководител и опит като технически ръководител на минимум 2 обекта, сходни с предмета на поръчката;

- Специалист – контрол на качеството – лице, притежаващо Удостоверение/ Сертификат за преминато обучение за контрол върху качеството на изпълнение в строителството и за контрол на съответствието на строителните продукти със съществените изисквания за безопасност или еквивалентно, с минимум 3 (три) години опит в упражняване на професионалната си квалификация/специалност и опит като контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност на минимум 1 обект, сходен с предмета на поръчката.

 - Специалист по здравословни и безопасни условия на труд - лице, притежаващо Удостоверение/Сертификат за завършен курс за координатор по здраве и безопасност или еквивалентно; с минимум 3 (три) години опит в упражняване на професионалната си квалификация/специалност и опит като Координатор по безопасност и здраве в строителството на минимум 1 обект, сходен с предмета на поръчката.

НЕ Е ДОПУСТИМО СЪВМЕСТЯВАНЕ НА ДЛЪЖНОСТИ НА КЛЮЧОВИ ЕКСПЕРТИ

**7.2.**4. Участниците да притежават Сертификат ISO 14001:2004 с обхват на действие „Строителство, ремонт и поддръжка на обекти”, Сертификат за управление на качеството EN ISO 9001:2008 г. с обхват на действие „Строителство, ремонт и поддръжка на обекти” или еквивалент, издаден от акредитирани институции или агенции за управление на качеството с обхват на действие „Строителство, ремонт и поддръжка на обекти” или еквивалентни на тях.

**7.2.**5. Участникът да разполага минимум със следното техническо оборудване:

* Асфалтополагач – 1 брой
* Автогрейдер – 1 брой
* Самосвал – 2 брой
* Валяк двубандажен вибрационен 9 тона – 1 брой
* Валяк двубандажен 1,5-2.5 тона – 1 брой
* Фугорез – 1 броя
* Автогудронатор – 1 брой
* Багер – 1 брой

**8.**Техническо предложение за изпълнение на поръчката(по образец № 6).

9. Ценово предложение за изпълнение на поръчката (по образец № 7).

10. Ценова оферта (по образец № 7.1)

**Забележка:**

**Приложените образци са задължителни за участниците.**

**Офертата може да се представя само в един вариант.**

**VІ. Критерий за оценка на офертите** – Оптимално съотношение качество/цена.

**VІІ. Срок за получаване на офертите:** посочен в обявата.

Участниците следва да представят оферти, съгласно изискванията на Възложителя.

**Документация при сключване на договор.**

При подписването на договор, Изпълнителят представя гаранция за изпълнение, като размерът й е 2% (два процента) от стойността на поръчката. Изпълнителят избира сам формата на гаранцията за изпълнение, измежду следните възможности:

* Парична сума, внесена по следната сметка на Община Перник:

IBAN: BG36CECB9790 3360 8793 00

BIC: CECBBGSF

Централна Кооперативна Банка Ад - клон Перник, гр. Перник

като в нареждането за плащане следва да бъде записано: „Ремонтни дейности на съоръжения, разположени на детски и спортни площадки и в паркови зони на общински обекти ”

- банкова гаранция – безусловна и неотменима банкова гаранция в полза на Община Перник, със срок на валидност, надвишаващ с не по-малко от 30 (тридесет) дни срока на изпълнение на договора. Банковата гаранция за изпълнение следва да бъде представена в оригинал като в случай, че е издадена на чужд език, оригиналът трябва да бъде представен заедно с превод на български.

- доказателства за разполагане с техническото оборудване, специализирана техника и машини - заверени копия от регистрационни талони на превозните средства и/или фактури за закупуване на транспортни средства и техника и/или договор/и за доставка/покупка/лизинг и/или наем и/или ползване на описаните в офертата транспортни средства и техника, сключени от участника

- доказателства за наличието на инженерно-технически състав, съобразно изискванията на документацията: автобиографии, документи за придобита професионална квалификация, удостоверение за преминат курс на обучение.

При сключване на договор класираният на първо място участник представя и:

1. документи, издадени от компетентен орган, за удостоверяване липсата на обстоятелствата по чл. 54, ал. 1, т. 1-5 и т. 7 от ЗОП освен когато законодателството на държавата, в която е установен, предвижда включването на някое от тези обстоятелства в публичен регистър или предоставянето им служебно на възложителя, и

2. декларации за липсата на обстоятелствата по чл. 55 от ЗОП

Възложителят може последователно да предложи сключване на договор при условията на ал. 1 и 2 с участника, класиран на второ и на следващо място, когато участникът, който е имал право да сключи договора:

1. откаже да сключи договор;

2. не представи някой от документите по ал. 2;

3. не отговаря на изискванията на чл. 54, ал. 1, т. 1-5 и т. 7 от ЗОП от ЗОП.

**VІІІ. ТЕХНИЧЕСКА СПЕЦИФИКАЦИЯ**